text: VM-bronze til dartspiller fra Esbjerg
  13 januar 2014 kl. 15.18
  Den 38-årige danske dartspiller Ann-Louise Peters fra Esbjerg jublede helt fortjent, da hun i weekenden sikrede sig VM-bronze ved Lakeside World Championship i England.
  Ann-Louise spiller til dagligt i Assens Dart Club. Hun og er født og opvokset i det fynske, inden hun flyttede til Esbjerg og stiftede familie.
  Hun har holdt pause fra sporten i mere end 10 år, men gjorde come-back sidste forår.
  Udover at være mor til to kan hun nu også kalde sig VM-bronzevinder.
  I oktober spillede hun sig gennem kvalifikationsturneringen til VM med syv sejre mod flere internationale profiler. Forrige weekend spillede hun første kamp på scene med Lakeside i England. Her vandt hun over den femte-seedede Rachel Brooks fra England.
  Ann-Louise Peters lå inden VM nummer 122 på verdensranglisten. Og i kvartfinalen torsdag slog hun den 4. seedede sikkert i to sæt.
  Men lørdag tabte hun semifinalen mod den aktuelt bedste kvindelige dartspiller, Deta Hedman fra England.
  - Den danske dart-darling kunne dog ikke stille meget op mod dartsportens dronning og blev slået 3-0 og 3-1 i en kamp, som Ann-Louise trods alt havde meget af æren for, skriver Jesper Thorne fra Dansk Dart Union, som har sekretariat i Ølgod.
  